open-index/open-wikipedia-markdown huggingface dataset:
Lothar Quinkenstein

**Lothar QUINKENSTEIN**   (naskiĝis la 11-an de septembro 1967 en Bayreuth) estas germana filologo, verkisto, kaj tradukisto el la pola al la germana.

Lothar Quinkenstein pasigis infanaĝon kaj junecon en Sarlando. Post diplomiĝo de la gimnazio de Illingen, li studis la germanan kaj etnologion en la universitato de Frajburgo, en 1993 li laboris kiel germana instruisto en Sankt-Peterburgo, kaj en 1994 li ekoficis kiel germana instruisto en liceo en Mielec, sudorienta Pollando. Doktoriĝinte en la universitato Adam Mickiewicz en Poznano sub Stefan Kaszyński, li ekoficis tie en 1999 ĉe la Instituto por Germana Filologio. Ekde 2012 li instruas kadre de "interkulturaj germanaj studoj", kiu estis kreita kiel komuna studkurso en la Eŭropa Universitato Viadrina en Frankfurto ĉe Odro kaj la Universitato Adam Mickiewicz en Poznano. Quinkenstein verkas poezion kaj prozon, literaturajn artikolojn, librorecenzojn kaj studojn. Literature li debutis en 1998 per la novelaro *Nervenharfe* ("harpo de nervoj"). Lothar Quinkenstein loĝis en Pollando de 1994 ĝis 2011, kaj loĝas en Berlino ekde 2011.

En siaj tekstoj, Quinkenstein traktas ĉefe german-polajn temojn, perspektivojn de la percepto de Pollando kaj Mezeŭropo, pri la okcident-orientaj malsimetrioj de memoro rilate al la "plej delikata parto de la Okcidento" (Milan Kundera) kaj pri demandoj pri memoro en germana-pola-juda kunteksto.

## Kontribuoj 
* *Language as Hope* (2020)

Kategorio:Germanaj filologoj
Anastas Mikojan

**Anastas Ivanoviĉ Mikojan** (ruse: Анастас Иванович Микоян, armena: Անաստաս Հովհաննեսի Միկոյան; n. la 25-an de novembro 1895 - m. la 21-an de oktobro 1978) estis armena komunista revoluciulo, malnova bolŝeviko kaj soveta politikisto dum la mandatoj de Lenin, Stalin, Nikita Ĥruŝĉov kaj Breĵnev. Li estis la sola sovetia politikisto, kiu sukcesis resti ĉe la plej altaj niveloj de potenco ene de la Komunista Partio de Sovetunio, ĉar tiu potenco oscilis inter la Centra Komitato kaj la Politburoo, ekde la lastaj tagoj de la regado de Lenin, tra la epokoj de Stalin kaj Ĥruŝĉov, ĝis lia paca emeritiĝo post la unuaj monatoj de la regado de Breĵnev.

Mikojan fariĝis frua konvertito al la bolŝevika afero. Li estis forta subtenanto de Stalin dum la tujaj post-leninaj jaroj. Dum la regado de Stalin, Mikojan okupis plurajn altajn registarajn postenojn, inkluzive tiun de ministro pri ekstera komerco. Je la fino de la regado de Stalin, Mikojan komencis perdi favoron al li, kaj en 1949, Mikojan perdis sian multjaran postenon kiel ministro pri ekstera komerco. En oktobro 1952 ĉe la 19-a Partia Kongreso Stalin eĉ atakis Mikojan brutale. Kiam Stalin mortis en 1953, Mikojan denove prenis ĉefan rolon en politikado. Li subtenis Ĥruŝcovon kaj sian de-stalinigan politikon kaj iĝis Unua vicĉefministro sub la regado de Ĥruŝĉov. La pozicio de Mikojan sub Ĥurŝĉov igis lin la dua plej potenca figuro en Sovetunio tiutempe.

Mikojan faris plurajn ŝlosilajn vojaĝojn al komunista Kubo kaj al Usono, akirante gravan statuson sur la internacia diplomatia sceno, precipe per lia lerteco ekzerci mildan potencon al pliaj sovetiaj interesoj. En 1964 Ĥruŝĉov estis devigita retiriĝi en puĉo kiu alportis Breĵnevon al potenco. Mikojan funkciis kiel Prezidanto de la Prezidantaro de la Supera Soveto, la nominala ŝtatestro, de 1964 ĝis lia deviga emeritiĝo en 1965.

## Referencoj 
Kategorio:Armenaj politikistoj
Ivan Isakov

**Ivan Stepanoviĉ Isakov** (armene:** Հովհաննես Իսակով**, ruse: **Иван Степанович Исаков**; (n. la 22-an de aŭgusto 1894 - m. la 11-an de oktobro 1967), naskiĝis kiel **Hovhannes Ter-Isahakjan** , estis sovetia armena armea komandanto, stabestro de la sovetia mararmeo, Vicministro de la mararmeo de Sovetunio, kaj posedis la rangon de admiralo de la floto de Sovetunio. Li ludis decidan rolon en formado de la sovetia mararmeo, precipe de la baltaj kaj nigra-maraj flotetoj dum la dua mondmilito. Krom lia milita kariero, Isakov fariĝis membro kaj verkisto de la oceanografa komitato de Soveta Akademio de Sciencoj en 1958 kaj en 1967, iĝis honora membro de la Akademio de Sciencoj de la Armena Soveta Socialisma Respubliko.eta

## Referencoj 
Kategorio:Armenaj politikistoj
Sergej Ĥudjakov

**Sergej Aleksandroviĉ Ĥudjakov** (armene: Սերգեյ Ալեքսանդրի Խուդյակով; ruse: *Серге́й Алекса́ндрович Худяко́в* ); (naskiĝis kiel **Armenak Artem Ĥanperjanc** (armene: Արմենակ Արտեմ Խանփերյանց, n. la 7-an de januaro 1902 - m. la 18-an de aprilo 1950), estis sovetia armena aviada marŝalo .

Ĥudjakov ekloĝis en Bakuo por studi kaj eklaboris en la naftoborejoj de armena komercisto kaj filantropo Aleksander Mantaŝev. En 1918, li partoprenis en la produktado de la ĵurnalo *Iskra*.

## Referencoj 
Kategorio:Armenaj politikistoj
Hamazasp Babaĝanjan

**Hamazasp Babaĝanjan** armene: **Համազասպ Խաչատուրի Բաբաջանյան**, ruse: **Амазасп Хачатурович Бабаджанян** (naskiĝis la 18- an de februaro 1906 en la vilaĝo Chardachły, distrikto Şəmkir, mortis la 1-an de novembro 1977 en Moskvo) estis armena ĉefa marŝalo de la kirasaj fortoj de Sovetunio.etaEkde 1925 li deĵoris en la Ruĝa Armeo. En 1929 li studentiĝis ĉe la Transkaŭkaza Infanteria Lernejo en Tbiliso, Kartvela SSR. Li partoprenis la Duan Mondmiliton, inkluzive la Vintran Militon (1939-1940). La 26-an de aprilo 1944 li ricevis la titolon Heroo de Sovetunio, kaj la 11-an de julio 1945 li estis nomumita general-majoro de la kirasaj fortoj.

## Referencoj 
Kategorio:Armenaj politikistoj
Demetrio la 1-a

**Demetrio la 1-a** estas la nomo de pluraj personoj, inter ili:

* Demetrio la 1-a (Baktrio)
* Demetrio la 1-a Poliorketes
* Demetrio la 1-a Soter, Seleŭkido
* Demetrio la 1-a, patriarko de la Kopta Ortodoksa Eklezio de Aleksandrio
* ...
Viola Beckmann

**Viola Beckmann** - prononco  - estas germana filologino kaj historiistino. Ŝi nuntempe esploras kaj docentas en la Humboldt-Universitato en Berlino, pli ekzakte en la fakultato de kulturo, sociaj sciencoj kaj edukado kaj en ties instituto por kulturaj studoj kaj tie aparte okupiĝas pri la transkultura historio de judismo.

Viola Beckmann studis pli malnovajn germanajn literaturon kaj lingvon kaj italajn studojn en la Libera Universitato Berlino, kaj kadre de tio partoprenis en diversaj esplorprojektoj pri predikado en la mezepoko kaj pri geedzeco kaj familio en la frua moderna periodo. Poste ŝi laboras en scienca administrado, interalie en la berlina Instituto pri Elektronika Komerco, la Universitato de Artoj Berlino, en postdoktora kolegio de la Humboldt-Universitato en Berlino kaj en la Centro Selma Stern por Judaj Studoj Berlino-Brandenburgio.

Ekde marto 2016 esplorasistento ĉe la Instituto por Kulturaj Studoj de la Humboldt-Universitato en Berlino, kaj aldone ekde majo 2016 funkcias kiel administra direktoro de la Somera Universitato Leo Baeck ĉe la Centro Selma Stern por Judaj Studoj Berlino-Brandenburgio.

Ŝi doktoriĝis en novembro 2022 kun tezo pri la funkcio de literaturo en la formado de la esperantistaro. Ekde decembro 2022 ŝi estas projektkunordiganto de la komuna projekto "Kristanaj Subskriboj de Nuntempa Antisemitismo" ĉe la "Evangelische Akademien e.V."

## Kontribuoj 
* *Language as Hope* (2023)
* Esperanto: Geschichte und Vision einer Kunstsprache. Sprache – Literatur – Gemeinschaft (2023)

Kategorio:Germanaj filologoj
Kategorio:Germanaj historiistoj
Mildmantela lutro

eta|300px|video de *Lutra perspicillata*
300px|eta|*Lutra perspicillata*
La **Mildmantela lutro** (*Lutrogale perspicillata* aŭ *Lutra perspicillata*) estas specio de lutro kiu vivas en plej el la Hindia subkontinento kaj de Sudorienta Azio, kun disaparta populacio en Irako. Ĝi estis listita kiel Vundebla en la IUCN Ruĝa Listo ekde 1996 kaj estas minacata pro habitatoperdo, poluado de humidejoj kaj ŝtelĉasado pro eksterleĝa komerco de naturo.

## Notoj 
Kategorio:Musteledoj
Kategorio:Palearktisa faŭno
Kategorio:Mamuloj de Barato
Metrostacio Ŝengavito

**Ŝengavito** (), estas unu el la stacioj de la metroo de Erevano, Armenio. Ĝi estis malfermita al publiko la 26-an de decembro 1985. Situanta sur la strato Soghomon Taronci ene de la parko Artur Karapetjan, la stacio servas la distrikton Ŝengavito, de kiu ĝi prenas sian nomon.

Stacio Ŝengavito ligas la stacion Gorcaranajin kun la stacio Garegin Nĵdeh. Ekzistas ankaŭ duaranga linio, kiu ligas Ŝengaviton kun la stacio Ĉarbaĥo.

## Referencoj 
Sxengavito
Kategorio:Metrostacioj malfermitaj en 1985
Kategorio:1980-1989 en Armenio
Liliana Ruth Feierstein

**Liliana Ruth FEIERSTEIN**  (naskiĝis en 1969 en Argentino) estas origine jid- kaj germanlingva juda filologino, filozofino kaj historiistino. Ŝi nuntempe esploras kaj docentas en la Humboldt-Universitato en Berlino, pli ekzakte en la fakultato de kulturo, sociaj sciencoj kaj edukado kaj en ties instituto por kulturaj studoj kaj tie ekde majo 2017 estas profesorino pri la transkultura historio de judismo.

Ŝi studis en Bonaero, Vankuvero kaj Meksikurbo, kaj en 2007 doktoriĝis en la Universitato *Heinrich Heine* de Duseldorfo pri filozofio. Ŝia disertaĵo honoriĝis per la Aŭgsburga Scienca Premio por Interkulturaj Studoj. Samtempe ŝi ankaŭ de 1997 ĝis 2010 docentis ĉe la universitato de Hajdelbergo. Ŝi estis postdoktoriĝa kolegino ĉe la Eŭropa Esplora Konsilio kaj kolegino ĉe la Latinamerika Rabena Seminario en Bonaero.

Ŝiaj esplorinteresoj estas juda kulturo, historio kaj literaturo en latinidaj landoj, precipe en Latin-Ameriko, same kiel teorioj de la diasporo.

De oktobro 2014 ĝis aprilo 2017 ŝi estis juniora profesoro kaj ekde majo 2017 estas plenrajta profesoro pri la transkultura historio de judismo en la Humboldt-Universitato en Berlino.

## Kontribuoj 
* *Language as Hope* (2022)

## Eksteraj ligiloj 
* konciza prezento pri ŝi en retejo de la Humboldt-Universitato en Berlino ()
* intervjuo kun ŝi en la gazeto *Jüdische Allgemeine Zeitung* (de 2018-11-28) ()

## Referencoj 
Kategorio:Argentinaj judoj
Kategorio:Germanaj filologoj
Kategorio:Germanaj historiistoj
Glyptothorax

alternative=Glyptothorax lonah Day.jpg|eta|298x298ra|Glyptothorax lonah Day
eta|dekstre|300px|*Glyptothorax cavia*.
***Glyptothorax*** estas genro de katfiŝa ordo Siluroformaj de la familio Sisoredoj, *Sisoridae*. Ĝi estas la plej speci-riĉa kaj amplekse distribuita genro en la familio kaj novaj specioj estis malkovrita regule. Tiuj specioj estas distribuitaj en la akvokolekta baseno de la Nigra Maro, norda Turkio, sude kaj oriente de la baseno de la rivero Jangzio en Ĉinio kaj suden tra Hindoĉinio ĝis Javo, Indonezio. Ili troviĝas en Malgranda Azio (en la basenoj de la riveroj Tigris kaj Eŭfrato) kaj suden al Sudorienta Azio. La genro estas tre diversa en la Hinda subkontinento. La specioj de Sudorienta Azio tendencas havi limigitajn distribuojn.

Estas nuntempe 103 agnoskitaj specioj en tiu genro.

## Notoj 
Kategorio:Fiŝoj de Azio
Kategorio:Aktinopterigaj taksonoj
Kategorio:Faŭno de Sudorienta Azio
Kategorio:Faŭno de Ĉinio
Rita rita

alternative=Rita rita Day.png|eta|Rita rita Day
***Rita rita*** (en bengala: রিঠা) estas specio de bagreda katfiŝo kiu troviĝas tra lokoj de tuta suda Azio. Ĝi estis registrita en Afganio, Bangladeŝo, Barato, Birmo, Nepalo kaj Pakistano. Ĝi estas unu el la gigantoj de sia genro, ĉar ili atingas longon de 150&nbsp;cm. Ĝi estas komerce fiŝkaptita por homa konsumado.

*R. rita* estas nevigla, fundo-loĝanta katfiŝo.

## Notoj 
Kategorio:Bagredoj
Kategorio:Fiŝoj de Azio
Kategorio:Aktinopterigaj taksonoj
Kategorio:Faŭno de Sudorienta Azio
Kategorio:Faŭno de Pakistano
Universala lingvo

:Vidu ankaŭ Universala lingvo (apartigilo)
[eta|dekstra|300ra|La [Babela turo, kiu laŭ la rakontaro de la juda Biblio (la Tanaĥo) perdigis al la homaro la universalan lingvon]]
**Universala lingvo** povas rilati al hipoteza aŭ historia lingvo parolata kaj komprenata de la tuta aŭ plejparto de la monda loĝantaro. En iuj kuntekstoj, ĝi rilatas al komunikilo, dirita esti komprenata de ĉiuj vivaĵoj. Ĝi eble estas la ideo de internacia helplingvo por komunikado inter grupoj parolantaj malsamajn unuajn lingvojn. En aliaj konceptoj, ĝi eble estas la ĉefa lingvo de ĉiuj parolantoj, aŭ la sola ekzistanta lingvo. Iuj religiaj kaj mitologiaj tradicioj asertas, ke iam estis unu universala lingvo inter ĉiuj homoj, aŭ dividita de homoj kaj supernaturaj estaĵoj.

En aliaj tradicioj, ekzistas malpli da intereso al aŭ ĝenerala deklino de la demando. Ekzemple, en Islamo la araba lingvo estas la lingvo de la Korano, kaj tial universala por islamanoj. La skriba klasika ĉina lingvo estas ankoraŭ vaste legata sed prononcata alimaniere de legantoj en Ĉinio, Vjetnamio, Koreio kaj Japanio; dum jarcentoj ĝi estis *fakta *universala'' literatura lingvo por larĝa kulturo. Sammaniere sanskrito en Barato kaj Nepalo, tamila en Barato kaj Srilanko kaj palia en Srilanko kaj en landoj de Teravado en Sudorienta Azio (Birmo, Tajlando, Kamboĝo), estis literaturaj lingvoj por multaj por kiuj ili ne estis ilia gepatra lingvo.

Kompareble, la mezepoka latina efektive estis universala lingvo de intelektuloj en la mezepoko, kaj la lingvo de la Vulgata Biblio en la regiono de katolikismo, kiu kovris la plej grandan parton de Okcidenta Eŭropo kaj partojn de Norda kaj Centra Eŭropo.

Pli praktike, komercaj lingvoj, kiel la antikva kojnea greka, povas esti vidataj kiel speco de "reala" universala lingvo, uzata por komerco.

En historia lingvistiko, la termino monda pralingvo rilatas al la ideo, ke ĉiuj parolataj homaj lingvoj devenas de unu praula lingvo parolata antaŭ multaj miloj da jaroj.

Kategorio:Lingvoj
Metrostacio Generalo Andranik

**Generalo Andranik** () antaŭe nomata Hoktemberjan, estas unu el la stacioj de la metroo de Erevano. Ĝi malfermiĝis al la publiko la 26-an de septembro 1989. Fronte de ĝi troviĝas la katedralo de Erevano kaj statuo de la generalo Andranik Ozanjan de kiu ĝi prenas sian nomon. La stacio estas apenaŭ ornamata kompare kun aliaj stacioj.

## Referencoj 
Generalo Andranik
Wallago attu

[eta|dekstre|220ra|*Wallago attu*, siluredo vivanta en [Induso kaj pliaj sudaziaj riveroj.]]
alternative=Wallagonia leerii.jpg|eta|Wallagonia leerii
***Wallago attu*** estas nesalakva katfiŝo de la familio Siluredoj (*Siluridae*), indiĝena de Suda kaj Sudorienta Azio. Ĝi estas ofte konata kiel **helikoptera katfiŝo** aŭ **wallago katfiŝo**. Ankaŭ estas uzataj mondoregionaj nomigoj, kiel la Manipuri **Sareng**, la Bengala **Boal**, la Silheti **Gual** aŭ la Malaja kaj Indonezia **Tapah**. *W. attu* troviĝas en grandaj riveroj kaj lagoj en du geografie diskonektitaj regionoj (disa distribuado), kun unu populacio vivanta je multo de la Hinda Subkontinento kaj alia en partoj de Sudorienta Azio. La specio povas atingi totalan longon de 1 m.

Ĝi kunhavas partojn de sia indiĝena teritorio kun la ekstere simila, sed multe pli granda *Wallagonia leerii*, kaj estas tiel ofte konfuzita kiel tiu.

Tiu katfiŝo estas unu el la fiŝospecioj kiuj estis uzata kiel manĝo en Sudorienta Azio ekde antikvaj tempoj.

## Notoj 
Kategorio:Fiŝoj de Azio
Kategorio:Aktinopterigaj taksonoj
Kategorio:Siluredoj
Kategorio:Faŭno de Sudorienta Azio
Kategorio:Faŭno de Pakistano
Aegiceras corniculatum

eta|*Aegiceras corniculatum*.
alternative=Aegiceras corniculatum Blanco1 38 cropped.jpg|eta|Aegiceras corniculatum Blanco1 38 cropped
***Aegiceras corniculatum***, ofte konata kiel **nigra mangrovo**, **rivermangrovo** aŭ **ĥalsi**, estas specio de arbusta aŭ arba mangrovo en la familio de Primolacoj, *Primulaceae*, kun distribuado en marbordaj kaj estuaraj areoj kun teritorioj el Barato tra Sudorienta Azio al suda Ĉinio, Nov-Gvineo kaj Aŭstralio.

*Aegiceras corniculatum* kreskas kiel arbusto aŭ malgranda arbo ĝis 7 metrojn alte, kvankam ofte konsiderinde malpli. Ties folioj estas alternaj, baze ovoformaj, 30–100 milimetrojn longaj kaj 15–50 milimetrojn larĝaj, tute, ledeca kaj kun etetaj punktoj. Ties bonodoraj, malgrandaj, blankaj floroj estas produktitaj kiel umbelaj floraroj de 10–30, kun pedunklo ĝis 10&nbsp;mm longa kaj kun pediceloj 10–18 milimetrojn longaj. La kaliko estas 2–4 milimetrojn longa kaj la korolo 4–6 milimetrojn longa. La frukto estas kurbeca kaj cilindra aŭ kornoforma (el kio la specifa nomo), helverda ĝis rozkolora kaj 20–75 milimetrojn longa.

## Referencoj
Kategorio:Internacia Ruĝa Listo de Endanĝeritaj Specioj
Kategorio:Primolacoj
Kategorio:Plantoj de Aŭstralio
Kategorio:Mangrovoj
Tenualosa ilisha

alternative=Tenualosa ilisha Day.png|eta|Tenualosa ilisha Day
eta|BHilsa123
eta|Abundance of Hilsa Fish in Bangladesh
'**Tenualosa ilisha**' (en bengala: ইলিশ, latinigite: iliš), konata ankaŭ kiel iliŝa, hilso, hilsa haringo aŭ hilsa ŝad, estas specio de fiŝo rilata al la haringo, en la familio Klupeedoj, *Clupeidae*. Ĝi estas tre populara kaj serĉata - kiel manĝaĵo en la Hinda Subkontinento. La plej famaj hilsoj devenas el la distrikto Ĉandpur, Bangladeŝo. Ĝi estas la nacia fiŝo de Bangladeŝo. Tiu fiŝo kontribuas al ĉirkaŭ 12% de la totala fiŝproduktado kaj ĉirkaŭ 1.15% de la MEP en Bangladeŝo. La 6an de aŭgusto 2017, la Departemento de Patentoj, Dezajno kaj Markoj de la Ministerio de Industrio de Bangladeŝo deklaris la agnoskon de iliŝoj kiel la produkto de Bangladeŝo. Ĉirkaŭ 70-75 procento de la totala produktita iliŝo en la mondo estas produktita en Bangladeŝo laŭ la Geografia Indiko (GI) de 2004. Ĉirkaŭ 450 000 personoj estas rekte dediĉitaj al la kaptado de tiu fiŝo kiel granda parto de sia vivtenado; ĉirkaŭ kvar al kvin milionoj de personoj estas nerekte dediĉita al ties komerco.

## Notoj 
Kategorio:Klupeedoj
Kategorio:Fiŝoj de Azio
Kategorio:Aktinopterigaj taksonoj
Kategorio:Faŭno de Suda Azio
Kategorio:Faŭno de Bangladeŝo
Cesare Paoli

**Cesare PAOLI** (naskiĝinta la  en Florenco, mortinta la  samloke) estis itala historiisto.

## Vivo 
Post studoj historiaj en Florenco li iĝis en 1859 arĥiveja deĵoranto; ekde 1865 li estis arĥivisto en Sieno kaj 1870 en Florenco. Tie li nomumitis en 1887 profesoro pri historiaj helpsciencoj ĉe la tiea altlernejo.

Krom multaj eseoj pri la historio florenco kaj konkretaj demandoj arĥivsciencaj li verkis »Programma scolastico di paleografia latina e di diplomatica« (Florenco 1888-98, 3 volumoj; traduko germana de Lohmeyer, Innsbruck 1889-99). Ekde 1888 Paoli redaktis la gazeton »Archivio storico italiano« (en kies 29-a volumo de 1902 troviĝas biografio de Paoli).

## Literaturo 
* [Prie en la itala biografia leksikono DBI](https://www.treccani.it/enciclopedia/cesare-paoli_(Dizionario-Biografico)/)

## Fonto 
*Meyers Großes Konversations-Lexikon*, vol 15. Leipzig 1908, p. 380 (tie ĉi interrete)

Kategorio:Akademianoj
Kategorio:Arkivistoj
Kategorio:Italaj historiistoj
Zsolt Nyitrai

**Zsolt Nyitrai** [ĵolt njitrai], laŭ hungarlingve kutima nomordo **Nyitrai Zsolt** estas hungara politikisto, parlamenta deputito.

Zsolt Nyitrai naskiĝis la  en Eger.

## Biografio 
Zsolt Nyitrai maturiĝis en gimnazio en sia naskiĝurbo en 1995, poste li akiris juran diplomon en Universitato de Miskolc en 2001. Dum la studentaj jaroj li aliĝis al junulara organizaĵo de Fidesz, en 2002 li membriĝis en Fidesz. Inter 1998-2002 li politikadis en Eger, li estas parlamentano kontinue ekde 2002, kie li estas tre aktiva. En tiu periodo li havis plurajn taskojn en la ministerioj.

## Fontoj 
* hungarlingva membiografio kun foto
* hungarlingva membiografio kun foto
* hungarlingva biografio kun foto
* hungarlingva biografio

## Referencoj 
Kategorio:Hungaraj politikistoj
Metrostacio Ĉarbaĥo

**Ĉarbaĥo** (, *Ĉarbaĥ*) estas stacio de la metroo de Erevano. Ĝi estis malfermita al la publiko la 26-an de decembro 1996. Dum ĝi disbranĉiĝas de la stacio Ŝengavito for de la placo Garegin Nĵdeh, ĝi ankaŭ servas per branĉa linio al metrostacio Ŝengavito.

## Referencoj 
Cxarbaĥo
Kategorio:Metrostacioj malfermitaj en 1996
Kategorio:1990-1999 en Armenio
113950 Donbaldwin

'*113950 *Donbaldwin'''* estas tre malgranda, ne tre hela asteroido de la ĉefa asteroida zono malkovrita la  en la kadro de la kampanjo *Sloan Digital Sky Survey* (SDSS), elde la Observatorio de *Apache Point* en Sunspot (Nov-Meksiko, Usono).

## Nomo 
Ĝi estis nomita en memoro de *Donald R. Baldwin* (1938–2003), kun-fondinto kaj trezoristo de la Konsorcio de Astrofizika Esploro. Li estis kerna por sekurigi la sukceson de la *Sloan Digital Sky Survey''.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sloan Digital Sky Survey
Kategorio:Astronomiaj objektoj malkovritaj en 2002
Adolf Oberschall

**Adolf Oberschall** [oberŝal], laŭ hungarlingve kutima nomordo **Oberschall Adolf** estis hungara advokato, juĝisto. Lia filo estis Pál Oberschall.

Adolf Oberschall naskiĝis la  en Rosenberg (Hungara reĝlando, Aŭstra Imperio, nuntempa Ružomberok en Slovakio), li mortis la  en Rózsahegy (Hungara reĝlando, Aŭstrio-Hungario, nuntempa Ružomberok en Slovakio).

## Biografio 
Adolf Oberschall studis juron en Reĝa Jura Akademio (Pozono), poste li akiris advokatan diplomon en Reĝa Universitato de Pest en 1862. Li estis advokato ĝis 1870, poste vicjuĝisto en Pest (urbo), post 2 jaroj jam ordinara juĝisto. En la jaro 1885 li laboris en la ĉefjuĝejo, poste en diversaj urboj, fine en 1901 en la tutlanda ĉefjuĝejo en Budapeŝto (samptempe li estis senatano). En 1903 li ricevis la reĝan titolon sekreta interna konsilisto. Inter 1906-1908 li estis gvidanto de la tutlanda ĉefjuĝejo.

## Elektitaj kontribuoj 
* *Észrevételek a polgári perrendtartásról készült törvényjavaslat előadói tervezetére* (1897)

## Fontoj 
* hungarlingva biografio
* hungarlingva biografio
* germanlingva biografio
* hungarlingva biografio (la koncerna teksto estas legebla post klako al majusklo O, poste serĉu la nomon)
* hungarlingva biografio (la koncerna teksto estas legebla en la 630-a paĝo)

## Referencoj 
Kategorio:Hungaraj advokatoj
Kategorio:Hungaraj juĝistoj
Antal Nyáry

Barono **Antal Nyáry** [njAri], laŭ hungarlingve kutima nomordo **Nyáry Antal** estis hungara juĝisto, krongardisto, reĝa ĉambelano, bienulo. Lia nobela antaŭnomo estis *nyáregyházi*, liaj pli gravaj filoj estis Albert Nyáry kaj Jenő Nyáry.

Antal Nyáry naskiĝis la  en Bagonya (Hungara reĝlando, Aŭstra Imperio, nuntempa Bohunice en Slovakio), li mortis la  en Budapeŝto (la fontoj mencias malsamajn datenojn!).

## Biografio 
Antal Nyáry studis sciencojn en Reĝa Universitato de Pest, juron en Sárospatak. En 1823 li estis subnotario, en la sekva jaro nobela juĝisto, en 1830 ĉefa nobela juĝisto, en 1835 vicdepartementestro en Hont (historia departemento). Ekde 1837 li partoprenis jam en la tutlanda administracio, tiam li ricevis la dignon ĉambelano. En 1845 li iĝis ĉefjuĝisto. Li estis fidelulo de István Széchenyi kaj li bredis altnivelajn bestojn. Tamen en la politiko li ne apogis la hungaran revolucion, sed li retiriĝis, same dum la subpremo de la Habsburgoj. En 1861 finiĝis la subpremo, tial li denove estis ĉefjuĝisto kaj ekde 1866 krongardisto. Li havis edzinon ekde 1826, ŝi naskis 6 gefilojn inter 1827-1845.

## Elektitaj kontribuoj 
* *Juhtenyésztési szabályok egy Magyarországon felállítandó juhtenyészeti egyesület számára* (ankaŭ germane)

## Fontoj 
* germanlingva biografio
* hungarlingva biografio (la koncerna teksto estas legebla post klako al majuskloj N, NY, poste serĉu la nomon)
* hungarlingva biografio (la koncerna teksto estas legebla en la 2-a paĝo)

## Referencoj 
Kategorio:Hungaraj juĝistoj
Kategorio:Krongardistoj
Kategorio:Hungaraj ĉambelanoj
Kategorio:Hungaraj baronoj
Kategorio:Budapeŝtanoj
Rajnath Singh

**Rajnath SINGH** (10an de julio 1951) estas barata politikisto funkcianta kiel la Defendministro de Barato. Li estis la antaŭa Prezidanto de la Partio de la Popolo de Barato. Li estis la Ministro pri Internaj Aferoj en la Unua Ministraro de Modi.

## Frua vivo 
Singh estis naskita en Bhabhaura vilaĝo de Ĉandauli-distrikto, Utar-Pradeŝo, al patro Ram Badan Singh kaj patrino Gujarata Devi. Li naskiĝis en familio de kamparanoj de kasto de Rajputoj. Li ricevis sian bazinstruadon de loka lernejo en sia vilaĝo kaj ricevis magistron pri fiziko, akirante unuajn dividajn rezultojn de la Universitato Gorakhpur.

## Politikaj postenoj 
Li estis parlamentano, Lok Sabha du fojojn de Lakno (distrikto de Lok Sabha) kaj unufoje de Ghaziabad (distrikto de Lok Sabha). Li ankaŭ estis aktiva en tutŝtata politiko kaj restis deputito de Haidergarh (asembleo-distrikto) dufoje estante ŝtatministro.

## Politikaj oficoj 
## Referencoj 
Kategorio:Barataj politikistoj
Luběnice

**Luběnice** estas municipo en Ĉeĥio situanta en distrikto Olomouc. Vivas ĉi tie  ().

## Historio 
La unua skribmencio pri la municipo devenas el la jaro 1297.

## Loĝantaro 
## Personecoj 
* František Štěpánek (1872–1934), entreprenisto en ŝuprodukto, urbestro de Zlín kaj deputito de Moravia landa asembleo

## Pluaj fotoj 

Luběnice, kaple.jpg|Kapelo de Virgulino Maria kaj statuo de sankta Johano Nepomuka
Hasičská zbrojnice, Luběnice, okres Olomouc.jpg|Fajroestingista armilejo
Luběnice, náves.jpg|Vilaĝplaco
Školka, Luběnice, okres Olomouc.jpg|Infanĝardeno
Památník, Luběnice, okres Olomouc.jpg|Monumento

Kategorio:Municipoj en distrikto Olomouc
Kategorio:Vilaĝoj en distrikto Olomouc
Kategorio:Setlejoj en Supramoravia valego
Majetín

**Majetín** estas municipo en Ĉeĥio situanta en distrikto Olomouc. Vivas ĉi tie  ().

## Historio 
La unua skribmencio pri la municipo devenas el la jaro 1277.

## Loĝantaro 
## Interesaĵoj 
En municipo Majetín havas sian devenon familia nomo Meitner, kiu ĉi tie estiĝis kiel loka juda familia nomo en konekso kun patento de imperiestro Jozefo la 2-a (la patento de Jozefo la 2-a el junio 1787 kun valideco ekde la 1-a de januaro 1788). El tiu ĉi familio de Meitneroj devenas ekzemple pentristo Jiří Meitner aŭ nuklea fizikistino Lise Meitner. Metafore do eblas diri, ke elemento Mejtnerio (numero 109 en la perioda sistemo de elementoj) havas nomon derivitan de municipo Majetín. Ĉar Majetín ne havas propran judan tombejon, la judaj loĝantoj de Majetín estis sepultataj en Juda tombejo en Tovačov.

## Pluaj fotoj 

Majetín, náves (1).jpg|Vilaĝplaco
Majetín, č. p. 36.jpg|Domo n-ro 36 en la vilaĝplaco
Majetín, č. p. 62 a 61.jpg|Pli malnova konstruareo en la vilaĝplaco
Majetín, škola.jpg|Baza lernejo
Majetín, OÚ.jpg|Municipa ofico

## Referencoj 
Kategorio:Municipoj en distrikto Olomouc
Kategorio:Vilaĝoj en distrikto Olomouc
Kategorio:Setlejoj en Supramoravia valego
Meitner

Familia nomo **Meitner** estiĝis el la germana nomo por municipo Majetín (*Majetein*) ĉe Olomouc
en tempo de Jozefo la 2-a (Patento de Jozefo la 2-a el junio. 1787 kun valideco ekde la 1-a de januaro 1788). Ĉiuj judoj, vivantaj sur teritorio de monarkio, devis akcepti germanajn familiajn nomojn. Kelkaj familiaj nomoj estis derivataj laŭ loko de deveno, kiel ĉiokaze. El Majetín devenas familio de fizikistino Lise Meitner kaj pentristo Jiří Meitner..

## Konataj portantoj de tiu ĉi familia nomo 
* Jiří Meitner (* 24-an de aprilo 1958) – ĉeĥa pentristo juda kaj valaĥia deveno.
* Lise Meitner (* 7-a de novembro 1878 Vieno – 27-a de oktobro 1968 Cambridge) estis aŭstria fizikistino de juda deveno okupiĝanta per studado de radioaktiveco kaj nuklea fiziko.
* Erika Meitner (* 1975) – usona poetino de juda deveno.
* Philipp Meitner (1838–1910), aŭstria juristo kaj ŝakmajstro; patro de Lise Meitner.

## Referencoj 
Kategorio:Germanaj familiaj nomoj
Kategorio:Judaj familiaj nomoj
Radoviš

eta|300x300ra|Preĝejo de la Sankta Triunuo en Radoviš.
Pli detala jam sub :  Opština Radoviš  

**Radoviš** aŭ **Radoviŝ** (makedona: Радовиш) estas urbo en la sudoriento de Nord-Makedonio. Laŭ la censo de septembro 2021 loĝis en la urbo entute 14 460 homoj.

Kvankam la urbo situas je 380 metroj super la marnivelo, ĝi estas ĉirkaŭita de multnombraj montoj. La klimato de Radoviš estas mediteranea kontinenta.  

## Pertneraj komunumoj 
- laŭ alfabeta ordigo - 

*  Aliağa en Turkio
*  Belišće en Kroatio
*  Çınarcık en Turkio
*  Contursi Terme en Kampanio, Italio
*  Drjanovo (Дряново)  en provinco Gabrovo, Bulgario
*  Ergene en Turkio
*  Kamjanec-Podilskij] en Ukrainio (ekde 2014)
*  Selçuk en Turkio (ekde 1994)
*  Taşköprü en Turkio
*  Teteven en provinco Loveĉ, Bulgario (ekde 2018)
*  Vaslui en Rumanio (ekde 2015)
*  Velika Plana (Велика Плана) en Serbio
*  Yalova en Turkio
*  Zaprudnja (Запрудня) en Moskva provinco, Rusio

## Bildaro 

Dosiero:Center Radovis Macedonia.jpg|
Dosiero:Center2Radovis Macedonia.jpg|
Dosiero:Trinity Church Radovis.jpg|
Dosiero:Center Radovis Macedonia.jpg|
Dosiero:View Radovis.jpg|
Dosiero:Centre of Radovish.jpg|

## Referencoj 
## Eksteraj ligiloj 
*  ()
*Urbodomo de Radoviš ( laŭ stato de aprilo 2014)

Kategorio:Urboj de Nord-Makedonio
Bivako

**Bivako** estas ĉefe savloĝejo aŭ konstruaĵo, kiu devas en montaro servi kiel anstataŭo de kabano aŭ tendo en malfavoraj kondiĉoj.

## Priskribo 
Bivako estas portempa haltejo en sovaĝa tereno, ofte uzata de soldatoj, skoltoj, aŭ civilaj montogrimpistoj. En bivako, oni dormas en dormosako sen tendo, kelkfoje kun iaj strukturaĉoj de tigoj, rokoj, kaj/aŭ folioj, depende de la vetero kaj la prepariteco de la sinŝirmantoj.

Bivouac2.jpg|Bivako en neĝa monto en Germanio
Pratt bivouac by Tom Frost.jpg|eta|dekstra|Bivako de grimpisto Chuck Pratt en Nacia Parko Yosemite, Kalifornio, Usono
Aneto - bivuac.jpg|Bivako en Hispaniaj Pireneoj apud monto Aneto
Bivouac on summit of Psiloritis, Crete 01.jpg|Roka bivako en Kreto
Рыбацкий бивак. - panoramio.jpg|Ligna bivako en arbaro

## Etimologio 
La vorto *bivako* devenas de la naciaj vortoj , , ,  ktp, kiuj devenas de la svisgermana , laŭvorte “apudgard(ej)o”.

## Referencoj 
## Eksteraj ligiloj 
* 

Kategorio:Protektado
Kategorio:Restado en naturo
Kategorio:Montogrimpado
Konstitucia dekreto de la prezidento de respubliko pri reguligo de la ĉeĥoslovaka ŝtata civitaneco de personoj de la naciecoj germana kaj hungara

**Konstitucia dekreto de la prezidento de respubliko pri reguligo de la ĉeĥoslovaka ŝtata civitaneco de personoj de la naciecoj germana kaj hungara** estis dekreto de la prezidento de respubliko eldonita de la ĉeĥoslovaka prezidento Edvard Beneš kaj proklamita en Kolektaro de leĝoj sub numero **33/1945 Sb.**. Per tiu ĉi dekreto la ĉeĥoslovakaj civitanoj de la germana kaj la hungara naciecoj estis senigitaj de la ĉeĥoslovaka ŝtataneco.

Tiel ĉi estis senigitaj retroaktive de la ĉeĥoslovaka ŝtataneco ankaŭ judoj, kiuj estis murditaj dum la milito kaj kiuj deklaris dum popolnombrado en ĈSR en la jaro 1930 la germanan naciecon kaj estis plenkreskaj en la tempo de alveno de germanoj, nome sen ebleco de reguligo kaj paradokse eĉ en kazoj, kiam estis al ili pli poste agnoskita partopreno en rezistmovado laŭ leĝo 255/1946 Sb. eĉ kun atestilo subskribita de ministro de nacia defendo, ke ili onidire falis kiel ĉeĥoslovakaj civitanoj.

## Referencoj 
## Eksteraj ligiloj 
* Původní znění na zákony pro lidi

Ŝtataneco
Kategorio:Aperis en 1945
Ĉeĥoslovaka ŝtataneco, 1945
Kategorio:Konstituciaj leĝoj de Ĉeĥoslovakio
Kategorio:1945 en Ĉeĥoslovakio
Adjunkto

[eta|dekstra|Prezidento de [Tanzanio (meze) kun adjunkto (dekstre) en 2009]]
**Adjunkto** estas persona helpisto de altrangulo. Ordinare, la termino signifas helpiston de ia altranga oficisto, ekzemple armea generalo, policestro, ano de reĝa familio, aŭ ĉefministro.

## Funkcioj 
La adjunkto helpas la altrangulon pri diversaj ceremonioj, en kiuj la altrangulo devas partopreni. La adjunkto ankaŭ faras diversajn negravajn taskojn rilatajn al la altrangulo.

## Titoloj 
En kelkaj landoj, adjunkteco por altrangaj oficoj estas honoriga titolo, markita de la postnomaj literoj *A.D.C.*, mallongigo de la franclingva esprimo ''*; adjunktoj povas ankaŭ vesti sin per ceremoniaj uniformoj dum ceremonioj.

## Ekzemploj 
En la eksa Japana Imperio, la imperiestro havis du adjunktojn (), unu terarmean kaj unu mararmean, kiuj raportis aktualaĵojn al la imperiestro.

En Britio, la monarko havas plurajn personajn adjunktojn (), kiuj devas esti anoj de la reĝa familio kun militista rango; tiuj uzas la postnomajn literojn *ADC(P)*. La monarko ankaŭ havas plurajn adjunktojn el la armeo, kies postnomaj literoj estas simple *ADC''.

## Eksteraj ligiloj 
Kategorio:Politikaj postenoj
Kategorio:Armea organizado
113951 Artdavidsen

'*113951 *Artdavidsen'''* estas tre malgranda, malhela asteroido de la ĉefa asteroida zono malkovrita la  en la kadro de la kampanjo *Sloan Digital Sky Survey* (SDSS), elde la Observatorio de *Apache Point* en Sunspot (Nov-Meksiko, Usono).

## Nomo 
Ĝi estis nomita en memoro de *Arthur F. Davidsen'' (1944–2001), pioniro en la kampo de la ultraviola spektroskopio, kiu akiris la unuan ultraviolan spektron de kvazaro kaj faris plej fruajn mezurojn de neŭtra hidrogeno en la intergalaksia medio.

## Notoj kaj referencoj 
## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sloan Digital Sky Survey
Kategorio:Astronomiaj objektoj malkovritaj en 2002
Pál Oberschall

**Pál Oberschall** [oberŝal], laŭ hungarlingve kutima nomordo **Oberschall Pál** estis hungara juĝisto, altlerneja instruisto. Lia patro estis Adolf Oberschall.

Pál Oberschall naskiĝis la  en Rózsahegy (Hungara reĝlando, Aŭstrio-Hungario, (nuntempa Ružomberok en Slovakio), li mortis la  en Budapeŝto (Hungara reĝlando).

## Biografio 
Pál Oberschall akiris juran diplomon en Scienca Universitato Ferenc József. Inter 1893-1896 li estis juĝisto en sia naskiĝurbo, poste en Pozono. En 1899 li ekinstruis en la Reĝa Jura Akademio (Pozono). En 1901 li akiris habilitiĝon en Universitato Ferenc József, poste li estis jam profesoro en la akademio. Tiutempe li ankaŭ studvojaĝis kaj partoprenis kongresojn. Ekde 1914 li instruis en la Reĝa Jura Akademio (Kassa). Lia edzino naskis 2 gefilojn en 1907 kaj 1912.

## Elektitaj kontribuoj 
* *A házassági vagyonjogi rendszerek főbb válfajainak méltatása* (1890)
* *A munkásbiztosítás kérdésének kifejtése* (1891)
* *Az összkormányzati rendszer főbb elvei* (1892)
* *A tisztességtelen versenyről* (1893)
* *A visszaesésről* (1900)
* *Deák Ferenc emlékezete* (1904)
* *A büntetőjog történelmi fejlődése és újabb irányzata* (1907)
* *A rehabilitációról* (1913)

## Fontoj 
* hungarlingva biografio (la koncerna teksto estas legebla en la 630-a paĝo)
* hungarlingva biografio (la koncerna teksto estas legebla post klako al majusklo O, poste serĉu la nomon)
* hungarlingva biografio (la koncerna teksto estas legebla post klako al majusklo O, poste serĉu la nomon)

## Referencoj 
Kategorio:Hungaraj juĝistoj
Kategorio:Hungaraj altlernejaj instruistoj
Kategorio:Budapeŝtanoj
Calbayog

**Calbayog,** [kalbajog] -  - estas kvaraklasa urbego, ankaŭ diocezo kaj komponenta urbo en Filipinoj, en Insulo Samaro, en regiono Orientaj Bisajoj, en Samara provinco (Filipinoj). Calbayog estas grupigita 157 subdistriktoj en tri ĉefdistriktoj. 
eta|maldekstre|Katedralo de Calbayog
## Geografio 
Calbayog situas laŭ la marbordo de la insulo sur ebenaĵo kaj montetoj, tamen la randaj subdistriktoj jam en montoj https://www.google.com/maps/d/viewer?mid=1yNkuiTNDXgwrBmoQIdpifBRd5pk&ll=12.193101514670403%2C124.60354335000002&z=8. Provinca ĉefurbo Catbalogan troviĝas 45, regiona ĉefurbo Taklobano 102, Cebuurbo 209, Kezonurbo 479, ĉefurbo Manilo 481, Dabao 569 kilometrojn (aere) https://www.distancefromto.net/.

## Historio 
La frua hispana dominado en Calbayog (tiam Ibatan) komenciĝis kun jezuitoj en la 17-a jarcento. Oni konstruis kapelon, oni establis paroĥon. Calbayog aperis por la unuan fojon en 1739. Post elpelo de la jezuitoj en la 18-a jarcento franciskanaj monaĥoj alvenis. Estis kreita aparta paroĥo en 1785, plej ofte la eksteraj partoj ricevis apartajn paroĥojn. En 1878 granda ĥolerepidemio okazis mortiganta duonon de la populacio. Jam dum dominado de Usono kolegio estis establita en 1905, la diocezo post 5 jaroj. La japanoj regis en Calbayog inter 1942-1945, tiam filipinaj partizanoj luktis por la libereco. Calbayog urbiĝis en 1948 laŭ ĉarto kaj atingis la internacian klasifikadon grandurbo en la fruaj 1970-aj jaroj. En 2008 grava juĝisto estis mortpafita en atenco.
eta|Panoramo en Calbayog
## Ekonomio 
Calbayog estas komerca, industria kaj fiŝkaptada centro en la regiono. En la kamparoj ekzistas agrikulturo (kopro, kanabo, rizo, legomoj, maizo, fruktoj, bambuo) aŭ arbarkulturo. Gravas la fiŝkaptado kaj bredado de bestoj. En la areo oni iomete minadas marmorojn kaj manganojn.

## Religio kaj eduko 
Plimulto de la loĝantoj estas katolikoj, eĉ Calbayog estas sidloko de diocezo. Estas ankaŭ rimarkinda islama ĉeesto kaj malgrandaj kristanaj malplimultoj.
eta|maldekstre|Preĝejo en Calbayog
En Calbayog universitato, kolegioj kaj seminario funkcias.

## Trafiko 
Calbayog estas atingebla laŭ la marborda ĉefvojo ambaŭflanke. Enurbe busoj, taksioj kaj tricikloj liveras la pasaĝerojn. Calbayog havas enlandan flughavenon kaj malgrandan maran havenon.

## Klimato 
Calbayog situas en la tropika klimato. Jare pluvas po 1304 mm. Inter junio kaj decembro daŭras la pluva sezono, sed plupas ankaŭ en la ceteraj monatoj. La averaĝa temperaturo varias inter 23-. Ne estas grandaj diferencoj inter la monatoj.

## Vidindaĵoj 
* katedralo kaj preĝejoj
* festivalo

## Fontoj 
* WikiTrans

Calbayog City from Samar Sea.jpg|Panoramo el la maro
Ciriaco Hotel.jpg|Hotelo
Calbayog City Convention Center.jpg|Konvencia centro
Church of Basey, Samar.jpg|Preĝejo
Calbayog Airport.jpg|Flughaveno

Kategorio:Urboj de la Filipinoj
Kategorio:Marhavenaj urboj
113952 Schramm

'*113952 *Schramm'''* estas asteroido de la ĉefa asteroida zono malkovrita la  en la kadro de la kampanjo *Sloan Digital Sky Survey* (SDSS), elde la Observatorio de *Apache Point'' en Sunspot (Nov-Meksiko, Usono).

Ĝi estas proksima de la orbita resonanco 1:2 kun Marso.

## Nomo 
Ĝi estis nomita en memoro de la usona teoria astrofizikisto David Norman Schramm (1945–1997), konata pro lia uzo de astrofizikaj kaj kosmologiaj datumoj por limigi la ecojn de la .

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Sloan Digital Sky Survey
Kategorio:Astronomiaj objektoj malkovritaj en 2002
Lajos Oláh

**Lajos Oláh** [lajoŝ olA], laŭ hungarlingve kutima nomordo **Oláh Lajos** estas hungara juristo, politikisto, parlamenta deputito, subministro.

Lajos Oláh naskiĝis la  en Karcag.

## Biografio 
Lajos Oláh maturiĝis en gimnazio en Debrecen, poste li akiris juran diplomon en Scienca Universitato Loránd Eötvös en 1993. Post la diplomo li laboris en pluraj ŝtataj entrepreno aŭ organizaĵoj, sed intertempe li studis en Bruselo kaj Seulo. Ekde 2003 li ricevis ankaŭ partian postenon de Hungara Socialista Partio. Inter 2006 kaj 2011 li estis parlamentano, ankaŭ poste, sed en alia frakcio, inter 2008-2010 li estis subministro. Lia edzino naskis 2 filinojn.

## Fontoj 
* hungarlingva biografio kun foto 
* hungarlingva biografio kun foto 
* hungarlingva biografio
* hungarlingva biografio

## Referencoj 
Kategorio:Hungaraj juristoj
Kategorio:Hungaraj politikistoj
Kalvinana preĝejo (Sajókeresztúr)

La **Kalvinana preĝejo** estas religia historia monumento en vilaĝo Sajókeresztúr (Hungario).

## Historio 
La katolika romanika preĝejo konstruiĝis en la 13-a jarcento. Post 2 jarcentoj ĝi gotikiĝis. En 1576 jam la kalvinanoj uzis ĝin. Pro la tiutempaj bataladoj la kirko ruiniĝis, tial en 1709 ĝi estis rekonstruita. La hodiaŭa formo estas videbla ekde 1894.

## Konstruaĵo 
La kirko situas sola en korto, kiu estas ĉirkaŭita per mezepoka ŝtona muro. La muro estis interrompita en 1766 per ligna pordo por koĉeroj kaj personoj. La fasado estas simetria, meze la kvadrata turo plene reliefas. La turopinto estas piramida. La navo finiĝas en rektangula absido. La navo havas romanikajn kaj gotikajn fenestrojn, la absido nur gotikajn fenestrojn. Interne oni pentris murpentraĵojn en la 19-a jarcento. Estas 2 galerioj, la unua por la orgeno.  

## Fontoj 
* hungare kun fotoj
* hungare kun fotoj 
* hungare kun foto 

Sajokeresztúr
Balázs Orbán (politikisto)

**Balázs Orbán** [balAĵ orbAn], laŭ hungarlingve kutima nomordo kaj kun plena nomo **Orbán Balázs András** estis hungara juristo, altlerneja instruisto, subministro.

Balázs Orbán naskiĝis la  en Budapeŝto.

## Biografio 
Balázs Orbán maturiĝis en gimnazio en sia naskiĝurbo en 2004, poste li akiris juran diplomon en Scienca Universitato Loránd Eötvös en 2009, politologian diplomon post 2 jaroj, fine en 2014 li akiris sciencan gradon LL.M. en Katolika Universitato Péter Pázmány. Inter 2008-2013 li ofte ricevis stipendiojn. Li havis jam postenon jam post la unua diplomo en la justicministerio (2009–2012), poste en fondaĵo. Ekde 2016 li estis asistanto en Nacia Universitato pri Publikaj Servoj, krome post 2 jaroj li estis subministro.

## Elektitaj kontribuoj 
* *Pillanatkép az Országgyűlés törvényalkotási tevékenységéről* (2014)
* *Kampány felhangosítva – a kampánycsend intézményének hazai gyakorlata* (2015)
* *Bevándorlási válság* (2019)

## Fontoj 
* hungarlingva biografio kun foto
* hungarlingva biografio kun foto

## Referencoj 
Kategorio:Hungaraj juristoj
Kategorio:Hungaraj altlernejaj instruistoj
Kategorio:Budapeŝtanoj
Elektitaj studentoj de Universitato de Kolozsvár/Cluj

Jen listo de elektitaj studentoj de Universitato de Kolozsvár/Cluj, kiu dum la funkciado havis diversajn nomojn:

*

## A 
* János Abrudbányai
* András Ádám (atomfizikisto)
* Gyula Agárdy
* László Aixinger
* Iván Antal
* Mihály Antalfi

## B 
* Jenő Bacsó
* Endre Bajcsy-Zsilinszky
* Béla Balanyi
* Kornél Balás
* Péter Elemér Balás
* István Balázs (instruisto)
* Béla Balkay
* Margit Balló Belani
* Sándor Bernhart
* István Bibó
* Gyula Bíró (agronomo)
* Rozália Biró
* Ernő Bocz
* Ferenc Bokross
* Ferenc Both
* Maria Butan

## C 
* Béla Jenő Cholnoky
* István Csekey
* József Cserép
* Tibor Csóka

## E 
* Ernő Éber
* Lajos Ejury

## F 
* Ferenc Farkas (operetkantisto)
* István Farkas (nobela juĝisto)
* István Frank (piaristo)
* Jenő Fuchs (skermisto)

## G 
* László Gaál (iranologo)
* László Gesztelyi Nagy
* Iván Gönczi
* József Gróh
* Antal Gulyás
* János Györe
* Ernő György

## H 
* Gusztáv Haller
* Béla Halmay
* Béla Herczegh
* Sándor Hodobay
* Ferenc Hosszú

## I 
* József Igmándy
* Emil Isac

## J 
* Rezső Jászai
* István Joó (virusologo)
* Attila József

## K 
* István Keéky
* Gábor Kemény (pedagogo)
* Sándor Keresztes (politikisto)
* Ferenc Koch (kemiisto)
* József Könyves-Kolonics

## L 
* Sándor László-Bencsik
* József Lőte
* Döme Lugosi

## M 
* Iuliu Maniu
* Jenő Markó
* Béla Meliórisz
* Hugó Meltz
* István Méri
* Károly Mertz
* Kálmán Mihalik
* Viktor Molnár (1850-1918)

## N 
* Jenő Nagy (ornitologo)
* Károly Német

## O 
* Pál Oberschall
* Ferenc Ocsvay
* Nándor Óriás
* Gyula Ortutay

## P 
* Aladár Pácz
* Csaba Paizs
* József Pap
* Károly Pap (altlerneja instruisto)
* Bertalan Papp
* György Petrovics
* János Poór

## R 
* Tibor Radó
* Mihály Révész (ĵurnalisto)
* Kálmán Ruffy Varga

## S 
* Lajos Schilling
* Zoltán Szabadai
* Sándor Szekeres-Lukács
* Miklós Szemere (diplomato)
* Ferenc Sziklay
* Lajos Szikszai
* Miklós Szilágyi (matematikisto)
* Hugó Szolcsányi
* Ottó Szőnyi
* Hiador Sztripszky
* Géza Szvacsina

## T 
* Menyhért Ferenc Takács
* Lajos Terray
* Zsombor Tóth
* Ernő Traeger
* Ignác Tragor
* Dezső Trócsányi

## V 
* László Vajthó
* István Pál Vallasek
* Gyula Vályi
* Csaba Varga (matematikisto)
* Lajos Venetianer
* Samu Veress
* Cyrill Vörös

## W 
* Viktor Wasylkievicz
* Carl Wolff (bankisto)

## Z 
* Pál Zacher

## Vidu ankaŭ 
* Elektitaj instruistoj de Universitato de Kolozsvár/Cluj

## Fontoj 
* La listo estas elekto el datenoj de la biografioj en Vikipedio.

Kategorio:Listoj
Guddu Akvobaraĵo

La **Guddu Akvobaraĵo** (en urdua: گڈو بیراج‎) estas akvobaraĵo sur la Indusa rivero apud Kaŝmore en la provinco Sindo de Pakistano. Prezidento Iskander Mirza metis la fondo-ŝtonon de la Guddu Akvobaraĵo la 2an de februaro 1957. La akvobaraĵo estis finkompletigita en 1962 je kosto de 474.8 milionoj da rupioj kaj inaŭgurita de la Marŝalo Ajub Ĥan en 1962.

La Guddu Akvobaraĵo estas uzata por kontrolo de la akvofluo en Induso, por irigacio kaj inundo-kontrolo. La Guddu Akvobaraĵo estas 1350 m longa – kaj irigacias 12 000 km² de agrikulturaj kampoj de Sukur, Ĝakobabad kaj Larkana en la provinco Sindo, de la distrikto Nasirabado de la provinco Baluĉio kaj de Kalat. 

Ĝi havas elflukapablon de 34 000 m³/s. Ĝi estas pordo-kluza kontrolita akvobaraĵo kun fermejo de navigado. La akvobaraĵo havas 64 platformojn, po 18 m larĝajn. La maksimuma inundonivela alto de la Guddu Akvobaraĵo estas 8 m. La akvobaraĵo nutras kanalojn por Ghotki, Begari, Dezerto kaj Pat.

Kategorio:Irigacio
Kategorio:Sindo
Kategorio:Akvobaraĵoj en Pakistano
Kategorio:Akvobaraĵoj sur Induso
Kategorio:Konstruaĵoj finitaj en 1962
Luis Arce

**Luis Alberto Arce Catacora** aŭ **Luis Arce** (naskiĝis en La-Pazo, la 28-an de septembro 1963) estis Prezidanto de Bolivio de la 8-a de novembro 2020 ĝis la 8-a de novembro 2025. Arce funkciis dufoje kiel ministro pri ekonomio kaj publikaj financoj de 2006 ĝis 2017 kaj en 2019 sub prezidanto Evo Morales. Li estas membro de Movado al Socialismo-Politika Instrumento por la Suvereneco de la Popoloj (MAS-IPSP).

## Politiko 
### Ekstera politiko 
Dum la Israela-Hamasa milito en 2023 li kondamnis militkrimojn de Israelo kaj la  Bolivio rompis diplomatiajn rilatojn kun Israelo, protestante kontraŭ ĝia "agresa kaj misproporcia milita ofensivo" kontraŭ Sektoro Gazao.

## Referencoj 
Kategorio:Boliviaj socialistoj
Kategorio:Boliviaj politikistoj
Kategorio:Boliviaj ministroj pri ekonomio kaj financoj
Kategorio:Prezidantoj de Bolivio
Medlov

Nomon **Medlov** havas pluraj setlejoj:
# Medlov (distrikto Brno-provinco) – kampurbo en&nbsp;distrikto Brno-provinco
# Medlov (distrikto Olomouc) – municipo en&nbsp;distrikto Olomouc
# Medlov (Zborovice), parto de municipo Zborovice en distrikto Kroměříž
Johann Daniel Friedrich Rumpf

**Johann Daniel Friedrich RUMPF** (naskiĝinta en 1758 en Niddatal-Assenheim, mortinta en 1838 en Berlino) estis popularscienca aŭtoro de klerismo.

## Vivo 
Johann Daniel Friedrich Rumpf naskiĝis en 1758 (laŭ alia versio en 1766) en Assenheim (Graflando Solms-Rödelheim, hodiaŭ Wetterau). Post mallonga deĵoro ĉe la Solms-registaro li eniris la prusian militan servon, de kie li transiris al la tiea civila ŝtata servo. Li apartenis al la t.n. subalterna oficistaro, sed ja karieris pro siaj meritoj ĝis la honortitolo de kortega konsilisto. En 1820 li nomis sin "aktivanta sekretario ĉe la Reĝa registaro berlina". Li mortis en 1838, laŭ aliaj fontoj 1837 aŭ 1839 en Berlino.

Rumpf publikigis aĵojn sur multaj kampoj popularsciencaj, laŭ la ideo de pluklerigo de granda legantaro. De nuntempa perspektivo li gravis - krom pro siaj kvazaŭaj vojaĝgvidlibroj - ĉefe pro la verko *Das Recht der preußischen Staatsbeamten*, la unua memstara prezento de la prusia leĝaro poroficista.; kvankam temas pri teksto apenaŭ sistemigita, ĝi ja servis kiel riĉa fonto de la tiutempa epoko, la frua Antaŭmarto en Germanio.

## Verkoj 
* *Vollständiges Wörterbuch zur Verdeutschung der, in unsere Schrift- und Umgangs-Sprache eingeschlichenen, fremden Ausdrücke; nebst Erklärung der wichtigsten sinnverwandten Wörter*, 3a eldono, G. Hayn, Berlin, 1824.
* *Die preußische Monarchie: in Hinsicht ihrer Bewohner und ihres Nationalreichthums, ihrer Staatswirthschaft-, Gerichts-, Polizei-, Kirchen-, Schul-, Finanz-, Kriegs-, Post- und Ordens- Verfassung*. Boicke, Berlin 1825.
* *Der Fremdenführer; oder wie kann der Fremde in der kürzesten Zeit, alle Merkwürdigkeiten in Berlin, Potsdam, Charlottenburg und deren Umgebungen, sehen und kennen lernen*, C. G. Flittnersche Buchhandlung, Berlin, 1826 Digitalisat; 5a eldono: 1839 (postmorte).
* *Dienst- und Rechts-Verhältnisse der Königlich-Preußischen Staatsbeamten, von ihrem Dienstantritte bis zu ihrem Ausscheiden*, Hayn, Berlin, 1827. Digitalisat; 2a eldono: 1833.
* *Neuester Wegweiser durch die Königlich Preußischen Staaten, Ein Handbuch für Fremde und Einheimische*, (lasta de li prilaborita) eldono de 1836
* *Ressort und Organismus sämmtlicher Preußischer Staatsbehörden und öffentlicher Anstalten*, Hayn, Berlin, 1837. Digitalisat

## Literaturo 
* Hellmuth Günther, Das Recht der "preußischen Staatsbeamten" im Vormärz nebst "Aphorismen über den Dienst" – Leben und Werk des Hofrats J.D.F. Rumpf, in: Der öffentliche Dienst 2009, S. 14–31

Kategorio:Germanaj verkistoj
Kategorio:Naskiĝintoj en 1758
Suchonice

**Suchonice** estas municipo en Ĉeĥio situanta en distrikto Olomouc. Vivas ĉi tie  ().

## Historio 
La unua skribmencio pri la municipo devenas el la jaro 1303.

## Loĝantaro 
## Pluaj fotoj 

Suchonice, náves.jpg|Suchonice
Suchonice, č. p. 18.jpg|Suchonice
Suchonice, hospoda.jpg|Suchonice, gastejo

Kategorio:Municipoj en distrikto Olomouc
Kategorio:Vilaĝoj en distrikto Olomouc
Kategorio:Setlejoj en Nízký Jeseník